Pietų Afrikos Respublikos vyrų futbolo rinktinė
Pietų Afrikos Respublikos vyrų futbolo rinktinė – Pietų Afrikos Respublikai atstovaujanti nacionalinė futbolo komanda, kurią kontroliuoja Pietų Afrikos Respublikos futbolo asociacija. Rinktinė dalyvavo 3 pasaulio čempionatuose, 11 žemyno čempionatų. 1996 m. tapo Afrikos čempionais. Pietų Afrikos Respublika buvo viena iš CAF steigėjų 1956 m., tačiau 1958 m. iš jos išmesta, o 1960 m. suspenduota FIFA dėl apartheido politikos (PAR buvo draudžiama sudaryti rasiškai mišrias rinktines; komanda buvo renkama vien iš baltųjų). 1976 m. PAR galutinai išmesta iš FIFA. Į tarptautinį futbolą rinktinė grįžo 1992 m. Rinktinė žinoma pravarde Bafana Bafana („vaikinai, vaikinai“).